Diari Oficial de la Generalitat Valenciana


Sumari del DOGV 3302, del 06-08-1998 (1998/6406)

RESOLUCIÓ de 15 de maig de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Valenciana de la Calidad.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3302

Data del DOGV
:   06-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6406


Data del document
:   15-05-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 de maig de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Valenciana de la Calidad. [1998/6406]
  
Vista la sol·licitud d'entrada en el Registre el dia 12 de maig de 1998, amb el número 26.585, efectuada pel Sr. José-Antonio Manteca Pérez, secretari general de la Conselleria d'Ocupació, Indústria i Comerç, en representació de la Fundación Valenciana de la Calidad, en què se sol·licitava la inscripció de la dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que segons l'escriptura de data 30 de març de 1998, i amb número de protocol 1.339, atorgada davant del notari de l'il·lustre Col·legi de València, Sr. Alberto Domingo Puchol, va comparéixer l'Hble. Sr. Diego Such Pérez, conseller d'Ocupació, Indústria i Comerç de la Generalitat Valenciana, en nom i representació del Govern Valencià, amb la voluntat de constituir en aquest acte la fundació denominada Fundación Valenciana de la Calidad.
  
Així mateix, i als efectes de la seua acceptació del càrrec de patrons de la citada fundació, van comparéixer a l'acte, el Sr. José-Luis Ramírez Sorribes, director general d'Indústria i Energia de la Conselleria d'Ocupació, Indústria i Comerç de la Generalitat Valenciana, i el Sr. José-Antonio Manteca Pérez, secretari general de la citada Conselleria.
  
Segon
  
Segons l'article 5 dels seus Estatuts, la fundació té per objecte el foment de l'economia des de la vessant de la gestió de la qualitat, singularment, l'assegurament de la qualitat dels processos i dels productes, l'increment de la productivitat, la implantació de la millora contínua i la recerca de l'excel·lència.
  
Per a aconseguir dit fi, la fundació realitzarà les següents activitats: a) Procurar la confluència de totes les iniciatives i recursos disposats en favor de la qualitat. b) Fomentar i instrumentar la cooperació entre els agents ?persones, organitzacions públiques, empreses... compromesos en la implantació de sistemes de gestió de la qualitat, tant en el marc nacional com en el marc europeu. c) Propiciar l'adaptació dels enfocaments i les eines de la qualitat al perfil de les organitzacions valencianes. d) Promoure, entre els prescriptors i davant del conjunt de la societat, les empreses que asseguren la gestió de la qualitat en processos o productes i/o que implanten un sistema de millora contínua de la qualitat. e) Fomentar la cooperació de les entitats que formen part d'aquesta per a la promoció de la gestió de la qualitat en tots els àmbits de la societat valenciana i especialment en l'àrea industrial, i propiciar la seua incorporació en el conjunt de sectors productius i de serveis de la Comunitat Valenciana, a través de l'intercanvi d'informació, coordinació d'actuacions de difusió i promoció, realització d'activitats formatives, estudis d'investigació, gestió de fons documentals i, en general, tots aquells actes que contribuïsquen a promoure una adequada gestió de la qualitat.
  
Segons l'article 6 dels Estatuts, seran beneficiaris dels serveis i prestacions de la fundació les persones físiques i jurídiques de la Comunitat Valenciana.
  
Tercer
  
La dotació de la fundació, segons consta en l'escriptura de constitució, de data 30 de març de 1998, és d'un milió de pessetes (1.000.000 PTA), aportada per la Generalitat Valenciana, a través de la Conselleria d'Ocupació, Indústria i Comerç.
  
D'altra banda, va ser atorgada pel Sr. José-Antonio Manteca Pérez, secretari general de la Conselleria d'Ocupació, Indústria i Comerç de la Generalitat Valenciana, en nom i representació de l'entitat mercantil Seguridad y Promoción Industrial Valenciana, SA, l'escriptura de donació dotacional a favor de la Fundación Valenciana de la Calidad, que va ser autoritzada pel notari de l'Il·lustre Col·legi de València, Sr. Alberto Domingo Puchol, el dia 12 de maig de 1998, i amb el número 1.939, del seu protocol. La dita donació consisteix en efectiu metàl·lic de tres milions de pessetes (3.000.000 PTA), i queda condicionada la seua efectivitat al fet de la inscripció de la fundació en el Registre de Fundacions i a la seua acceptació per part del Patronat de la Fundación Valenciana de la Calidad.
  
La realitat de l'aportació dotacional, així com de la donació descrita en l'anterior paràgraf s'acredita mitjançant sengles certificats de l'entitat de crèdit Bancaixa, incorporats a les escriptures de constitució i de donació per a increment de dotació, respectivament.
  
Quart
  
D'acord amb allò que s'ha previst en l'atorgament III de l'acta fundacional i el títol IV dels Estatuts, el Patronat és el superior òrgan de govern i representació de la fundació. L'entitat fundadora nomena el primer Patronat, que està compost per: l'Honorable Sr. conseller d'Ocupació, Indústria i Comerç, Sr. Diego Such Pérez; el Sr. José-Luis Ramírez Sorribes, director general d'Indústria i Energia de la Conselleria d'Ocupació, Indústria i Comerç de la Generalitat Valenciana, i el Sr. José-Antonio Manteca Pérez, secretari general de la citada Conselleria. El Patronat podrà acceptar la incorporació de nous membres segons les condicions que, si és procedent, s'establisca. Així mateix, podrà nomenar patrons honorífics. Serà president d'honor de la fundació el president de la Generalitat Valenciana.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació, es consideren que són d'interés general i adequats, de conformitat amb allò que s'ha establit en l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
L'article 10 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que la dotació ha de ser adequada i suficient per al compliment dels seus fins.
  
La suficiència i adequació de la dotació, així com la realitat d'aquesta, exigida en l'article 10.3 de la citada Llei, queden acreditades en el present cas en entendre's que la donació a dotació efectuada per la mercantil citada en l'antecedent de fet tercer d'aquesta resolució, a pesar de no haver-se pogut perfeccionar per l'acceptació dels patrons de la fundació, està suficientment garantida, atés que l'efectivitat d'aquesta depén del fet de l'adquisició de la personalitat jurídica de la fundació, a través de la seua inscripció en el Registre de Fundacions de la Comunitat Valenciana, així com de l'acte degut de l'acceptació de la citada donació pels patrons. S'ha de tenir en compte que l'article 20.3 de la Llei 30/1994, de Fundacions, estableix que les fundacions no podran deixar d'acceptar donacions sense la prèvia autorització del Protectorat. Finalment, la garantia i, a més a més, la seguretat de la donació, queda confirmada de la millor manera possible: l'entrega efectiva i l'ingrés en compte a nom de la fundació.
  
Cinqué
  
L'article 10.2, segon paràgraf, de la Llei 30/1994, de 24 de novembre, de Fundacions, assenyala que tindran la consideració legal de dotació els béns i drets que durant l'existència de la Fundació siguen afectats pel fundador o el Patronat, amb caràcter permanent als fins fundacionals.
  
D'altra banda, l'article 3, lletra c, del Reglament del Registre de Fundacions de Competència Estatal, aprovat pel Reial Decret 384/1996, d'1 de març, indica que serà inscriptible en el Registre de Fundacions ?l'augment i la disminució de la dotació?. La forma en què ha de dur-se a terme la dita inscripció la indica l'article 5.2 d'aqueix mateix reglament, en assenyalar que ?s'inscriuran per mitjà d'escriptura pública o de testimoni, amb firmes legitimades notarialment, de l'acord adoptat pel Patronat.-
  
Finalment, l'article 8, números 1 i 2 del Decret 60/1995, de 18 d'abril, del Govern Valencià, prescriu que els actes inscriptibles hauran de reunir les formalitats establides en la Llei i presentar-se per duplicat.
  
Sisé
  
La carta fundacional i els Estatuts, continguts en l'escriptura pública de 30 de març de 1998, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda, tenint en compte el fi que persegueix segons l'article 5 dels seus Estatuts.
  
No obstant això, d'acord amb els article 12.1, 13.5 i 14 de la Llei de Fundacions citada, i en aplicació de la facultat que es reconeix al Protectorat i Registre de Fundacions en l'article 9.2, d'aquesta Llei, s'entén per no posat en els estatuts fundacionals el següent:
  
a) Les paraules «de govern», tant en el títol com en el contingut de l'article 15 estatutari, han de dir-se «òrgans de la Fundació» i no «òrgans de govern de la Fundació».
  
b) La paraula «representats», de la segona oració o paràgraf de l'article 26 dels estatuts fundacionals.
  
Seté
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, pel que fa a l'estructura administrativa a nivell de Servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat únics de la Comunitat Valenciana, i les altres normativa de pertinent aplicació, resolc:
  
Primer
  
Inscriure com a Fundació la denominada Fundació Valenciana de la Qualitat en el Registre de Fundacions de la Comunitat Valenciana amb el número 298 (V) i classificar-la de caràcter econòmic cultural. El seu domicili radicarà a València, c/ Colom, 32.
  
Segon
  
Inscriure en el Registre de Fundacions els Estatuts per què ha de regir-se la Fundació, elevats a escriptura de data 30 de març de 1998, i amb número de protocol 1.339, atorgada davant del notari de l'il·lustre Col·legi de València, D. Alberto Domingo Puchol.
  
Tercer
  
Inscriure en el Registre de Fundacions de la Comunitat Valenciana, el Patronat descrit en l'Antecedent de Fet Quart de l'actual Resolució.
  
Quart
  
Inscriure en el Registre de Fundacions de la Comunitat Valenciana, l'augment de la dotació de la Fundació Valenciana de la Qualitat, consistent en efectiu metàl·lic de tres milions de pessetes (3.000.000 PTA.), una vegada el Patronat de la Fundació haja presentat escriptura pública o testimonio, amb firma legitimada notarialment, de l'acord d'acceptació de la donació a favor de la Fundació.
  
Notifique's l'actual Resolució, advertint-se que contra la mateixa, que no esgota la via administrativa, es podrà presentar recurs ordinari davant d'aquest mateix òrgan o davant del. conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 de maig de 1998.- El director general d'interior: José-Luis-José-Luis Vilanova Muñoz.